Legal Document

Category: 555

Text:
Προεδρικό Διάταγμα 2000/246Σύσταση κλάδου ΠΕ Διοικητικού - Οικονομικού και κλάδου ΔΕ Μεταφραστών - Διερμηνέων στη Γενική Γραμματεία Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης και μεταφορά κενών οργανικών θέσεων. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Του άρθρου 20 παρ.1 του Ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ 107/Α/1997). β) Του άρθρου 79 παρ.11 του Ν. 2683/1999 «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. και άλλες διατάξεις» (ΦΕΚ 19/Α/1999). γ) Του άρθρου 29Α του Ν. 1558/1985, που προστέθηκε με το άρθρο 27 του Ν. 2081/1992 και τροποποιήθηκε με το άρθρο 1 παρ. 2α του Ν. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις» (ΦΕΚ 38/Α/1997). δ) Του Π.Δ.320/1988 «Οργανισμός των Υπηρεσιών του Υπουργείου Προεδρίας της Κυβέρνησης» (ΦΕΚ 149/Α/1988). όπως τροποποιήθηκε και συμπληρώθηκε με το Π.Δ. 64/1990 (ΦΕΚ 30/Α/1990), Π.Δ. 410/1990 (ΦΕΚ 161/Α/1990), Π.Δ. 92/1991 (ΦΕΚ 43/Α/1991), Π.Δ. 57/1992 (ΦΕΚ 25/Α/1992) και Π.Δ. 315/1993 (ΦΕΚ 135/Α/1993). ε) Του Π.Δ.373/1995, «Συγχώνευση των Υπουργείων Προεδρίας της Κυβέρνησης και Εσωτερικών» στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του» (ΦΕΚ 201/Α/1995). στ) Του Π.Δ. 400/1995 «Σύσταση Γενικής Γραμματείας Δημόσιας Διοίκησης στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων της» (ΦΕΚ 226/Α/1995). ζ) Του Π.Δ. 194/1988 «Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου» (ΦΕΚ 84/Α/1988), όπως τροποποιήθηκε και συμπληρώθηκε με το Π.Δ. 172/1992 (ΦΕΚ 81/Α/1992) και Π.Δ. 368/1992 (ΦΕΚ 186/Α/1992). 2. Την υπ αρ. ΔΙΔΚ/Φ.1/2/11187/12.5.2000 κοινή απόφαση του Πρωθυπουργού και της Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης Λεωνίδα Τζανή και Κων/νο Καΐσερλη» (ΦΕΚ 630/Β/12.5.2000). 3. Την υπ αρ.1039386/441/Α0006/21.4.2000 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ 571/Β/21.4.2000). 4. Την υπ αρ.376/2000 Γνωμοδότηση του Συμβουλίου της Επικρατείας, ύστερα από πρόταση των Υφυπουργών Εσωτερικών, Δημόσιας Διοίκησης και Αποκέντρωσης και Οικονομικών. 5. Το γεγονός ότι από τις διατάξεις του παρόντος προεδρικού διατάγματος προκαλείται δαπάνη σε βάρος του Κρατικού Προϋπολογισμού, ύψους 500.000 δρχ. ετησίως, η οποία κατά το τρέχον έτος περιορίζεται σε 250.000 δρχ. και θα καλυφθεί από τις εγγεγραμμένες πιστώσεις του Κρατικού Προϋπολογισμού (ΕΦ 07-150 ΚΑΕ 0200). Η κάλυψη της προκαλούμενης δαπάνης κατά τα επόμενα έτη θα γίνεται από τις πιστώσεις που θα εγγράφονται στον ανωτέρω φορέα του Κρατικού Προϋπολογισμού, για το σκοπό αυτό, αποφασίζουμε: Άρθρο 1 1. Συνιστάται στη Γενική Γραμματεία Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης κλάδος Π Ε Διοικητικού-Οικονομικού. 2. Δεκαπέντε (15) κενές οργανικές θέσεις του κλάδου ΠΕ Διοικητικής Οργάνωσης της Γ.Γ.Δ.Δ. του ΥΠ.ΕΣ.Δ.Δ.Α. μεταφέρονται στον ανωτέρω κλάδο ΠΕ Διοικητικού-Οικονομικού στους ενιαίους βαθμούς Δ~ - Α~ του Ν. 2683/1999. 3. Προσόντα διορισμού στον εισαγωγικό βαθμό του ως άνω συνιστώμενου κλάδου είναι τα οριζόμενα στο άρθρο 3 του Π.Δ. 194/1988. Άρθρο 2 1. Συνιστάται στη Γενική Γραμματεία Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης κλάδος ΔΕ Μεταφραστών-Διερμηνέων. 2. Μία (1) κενή οργανική θέση του κλάδου ΔΕ Τεχνικού της Γ.Γ.Δ.Δ. του ΥΠ.ΕΣ.Δ.Δ.Α. μεταφέρεται στον ανωτέρω κλάδο ΔΕ Μεταφραστών - Διερμηνέων στους ενιαίους βαθμούς Δ~ - Α~ του Ν. 2683/1999. 3. Προσόντα διορισμού στον εισαγωγικό βαθμό του ως άνω συνιστώμενου κλάδου είναι τα οριζόμενα στο άρθρο 17 του Π .Δ. 194/1988. Άρθρο 3 1. Μία (1) κενή οργανική θέση του κλάδου ΔΕ Τεχνικού της Γ.ΓΔ.Δ. του ΥΠ.ΕΣ.Δ.Δ.Α. μεταφέρεται και προσαυξάνει αντιστοίχως τις θέσεις του κλάδου ΤΕ Διοικητικού-Λογιστικού της Γ.Γ.Δ.Δ. του ΥΠ.ΕΣ.Δ.Δ.Α. (Π.Δ. 320/1988 και Π.Δ. 400/1995). 2 Δύο (2) κενές οργανικές θέσεις του κλάδου ΔΕ Τεχνικού της Γ.Γ.Δ.Α. του ΥΠ. ΕΣ.Δ.Δ.Α., μεταφέρονται και προσαυξάνουν αντιστοίχως τις θέσεις του κλάδου ΔΕ Δακτυλογράφων - Στενογράφων της Γ.Γ.Δ.Δ. του ΥΠ.ΕΣ.Δ.Δ.Α. (Π.Δ. 320/1988 και Π.Δ. 400/1995). Άρθρο 4 Η ισχύς των διατάξεων του παρόντος διατάγματος αρχίζει από τη δημοσίευση αυτού στην Εφημερίδα της Κυβερνήσεως. Στον Υφυπουργό Εσωτερικών, Δημόσιας Διοίκησης και Αποκέντρωσης αναθέτουμε τη δημοσίευση και εκτέλεση του παρόντος διατάγματος. Αθήνα, 27 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 247 Αύξηση του μετοχικού κεφαλαίου του Ν.Π.Ι.Δ. «ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΤΗΣ ΑΚΑΔΗΜΙΑΣ ΑΘΗΝΩΝ». Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Του άρθρου 28 παρ. 19 εδ. α του Ν. 2083/1992 (Α~ 159). β) Του άρθρου 29 Α του Ν. 1558/85 (Α~ 137) όπως αυτό προσετέθη με το άρθρο 27 του Ν. 2081/92 (Α~ 154) και αντικαταστάθηκε με το άρθρο 1 παρ. 2 του Ν. 2469/1997 (Α~ 38). γ) Του άρθρου 14 παρ. 2στ του Π.Δ. 143/93 (Α~ 59). 2. Την απόφαση της Συγκλήτου της Ακαδημίας Αθηνών ενεργούσης ως Γενικής Συνέλευσης της Εταιρείας (συνεδρίαση 31.5.1999). 3. Το γεγονός ότι δεν έχουν υλοποιηθεί οι διατάξεις του άρθρου 41 παρ. 7 εδάφ. (α) του Ν. 2413/96 (Α~ 124) «Η ελληνική παιδεία στο εξωτερικό, η διαπολιτισμική εκπαίδευση και άλλες διατάξεις». 4. Το γεγονός ότι από τις διατάξεις του παρόντος διατάγματος προκαλείται εφάπαξ δαπάνη ποσού 5.000.000 δρχ. η οποία καλύπτεται από τον προϋπολογισμό της Ακαδημίας Αθηνών και 5. Τη 380/2000 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρο 1 1. Εγκρίνεται η αύξηση κατά πέντε εκατομμύρια (5.000.000) δρχ. του μετοχικού κεφαλαίου της «ΕΤΑΙΡΕΙΑΣ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΤΗΣ ΠΕΡΙΟΥΣΙΑΣ ΑΚΑΔΗΜΙΑΣ ΑΘΗΝΩΝ» που αποφασίστηκε στη από 31.5.2000 συνεδρίαση της Συγκλήτου, της ενεργούσης ως Γενικής Συνελεύσεως της Εταιρείας. 2. Με την αύξηση που ορίζεται στην προηγούμενη παράγραφο το μετοχικό κεφάλαιο ανέρχεται συνολικά στο ποσό των είκοσι εκατομμυρίων δρχ. (20.000.000) τροποποιουμένων ως προς το σημείο αυτό των διατάξεων των άρθρων 4 παρ. 1 και 32 του καταστατικού της Εταιρείας (Π.Δ. 143/93). 3. Το μετοχικό κεφάλαιο όπως διαμορφώνεται μετά την αύξηση της παρ. 1 του παρόντος εκφράζεται με μία (1) μετοχή που είναι ονομαστική και αδιαίρετη και ανήκει ολόκληρη στην Ακαδημία Αθηνών. Άρθρο 2 Η ισχύς του διατάγματος αρχίζει από τη δημοσίευση του στην Εφημερίδα της Κυβερνήσεως. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος. Αθήνα, 26 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΕΤΡΟΣ Δ. ΕΥΘΥΜΙΟΥ (3) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 248 Επανίδρυση, στην Πρώτη Φλωρίνης, της Γυναικείας Κοινοβιακής Ιεράς Μονής Αγίου Μάρκου της Ιεράς Μητροπόλεως Φλωρίνης, Πρεσπών και Εορδαίας. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις του άρθρου 39 παρ.3 του Ν. 590/1977 «Περί του Καταστατικού Χάρτου της Εκκλησίας της Ελλάδος» (Α~ 146). 2. Το άρθρο 29Α του Ν. 1558/1985 (Α~ 137), το οποίο προσετέθη με το άρθρο 27 του Ν. 2081/1992 (Α~ 154), όπως αντικατεστάθη από το άρθρο 1 παρ.2α του Ν. 2469/1997 (Α~ 38). 3. Την υπ αριθμ. 921/5.7.2000 σύμφωνη γνώμη του Σεβασμιωτάτου Μητροπολίτου της Ιεράς Μητροπόλεως Φλωρίνης, Πρεσπών και Εορδαίας. 4. Την έγκριση της Διαρκούς Ιεράς Συνόδου της Εκκλησίας της Ελλάδος, που δόθηκε στη συνεδρίαση της Λ~/12.5.2000 της 143ης Συνοδικής Περιόδου. δ. Το γεγονός ότι από τις διατάξεις του παρόντος δεν προκαλείται δαπάνη εις βάρος του Κρατικού Προϋπολογισμού ή άλλου Ν.Π.Δ.Δ. 6.Την 332/2000 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρο 1 Επανιδρύεται στην Πρώτη Φλωρίνης, η Γυναικεία Κοινοβιακή Ιερά Μονή Αγίου Μάρκου της Ιεράς Μητροπόλεως Φλωρίνης, Πρεσπών και Εορδαίας. Άρθρο 2 Η ισχύς του παρόντος άρχεται από της δημοσιεύσεως του στην Εφημερίδα της Κυβερνήσεως. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Προεδρικού Διατάγματος. Αθήνα, 25 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΕΤΡΟΣ Δ. ΕΥΘΥΜΙΟΥ Φ (4) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 249 Ίδρυση Ενορίας του Ιερού Ναού Αγίου Ιωάννου Προδρόμου και Αγίων Αποστόλων της Ιεράς Μητροπόλεως Πατρών στην περιοχή Ζαβλανίου του Δήμου Πατρέων. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1) Τις διατάξεις του άρθρ. 36 παρ. 2 του Ν. 590/77 «Περί του Καταστατικού Χάρτου της Εκκλησίας της Ελλάδος» (Α~ 146) σε συνδυασμό με τις διατάξεις των άρθρ. 2 και 3 του 8/79 Κανονισμού της Ιεράς Συνόδου της Εκκλησίας της Ελλάδος «Περί Ιερών Ναών και Ενοριών» (Α 1/1980 ) 2) Το αρθ. 29 Α~ του Ν. 1558/1985 (Α~ 137), το οποίο προσετέθη με το άρθρο 27 του Ν. 2081/1992 (Α~ 154), όπως τροποποιήθηκε με το άρθρ. 1 παρ. 2α του Ν. 2469/1997 (Α~ 38). 3) Την υπ αριθμ. 1/2000 σύμφωνη γνώμη του Μητροπολιτικού Συμβουλίου της Ιεράς Μητροπόλεως Πατρών. 4) Την αρ. 1017/14.12.1999 γνωμοδότηση του Δημοτικού Συμβουλίου του Δήμου Πατρέων. 5) Το γεγονός ότι από τις διατάξεις του παρόντος δεν προκαλείται δαπάνη εις βάρος του Κρατικού Προϋπολογισμού ή άλλου Ν. Π.Δ.Δ. 6) Την 333/2000 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρο 1 Ιδρύεται Ενορία, του Ιερού Ναού Αγίου Ιωάννου Προδρόμου και Αγίων Αποστόλων της Ιεράς Μητροπόλεως Πατρών στην περιοχή Ζαβλανίου του Δήμου Πατρέων. Άρθρο 2 Η ισχύς του παρόντος άρχεται από της δημοσιεύσεώς του στην Εφημερίδα της Κυβερνήσεως. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Προεδρικού Διατάγματος. Αθήνα, 25 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΕΤΡΟΣ Δ. ΕΥΘΥΜΙΟΥ Φ (5) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 250 Συγχώνευση των Γυναικείων Κοινοβιακών Ιερών Μονών «Παναγίας Λειβαδακίου Αχλαδιάς Κάτω Νευροκοπίου» και «Αναλήψεως Πρώτης Σερρών» της Ιεράς Μητροπόλεως Ζιχνών και Νευροκοπίου. Ο ΠΡΟΕΔΡΟΣ ΤΗΣ ΕΛΛΗΝΙΚΗ ΔΗΜΟΚΡΑΤΙΑΣ Έχοντας υπόψη: 1. Τις διατάξεις του άρθρου 39 παρ. 3 του Ν. 590/1977 «Περί του Καταστατικού Χάρτου της Εκκλησίας της Ελλάδος» (Α 146). 2. Το άρθρο 29Α του Ν. 1558/1985 (Α 137), το οποίο προσετέθη με το άρθρο 27 του Ν. 2081/1992 (Α 154), και τροποποιήθηκε με το άρθρο 1 παρ. 2α του Ν. 2469/1997 (Α 38). 3. Την υπ αριθμ. 77/31.1.2000 σύμφωνη γνώμη του Σεβασμιωτάτου Μητροπολίτου της Ιεράς Μητροπόλεως Ζιχνών και Νευροκοπίου. 4. Την έγκριση της Διαρκούς Ιεράς Συνόδου της Εκκλησίας της Ελλάδος, που δόθηκε στη συνεδρίαση της ΚΕ / 4.4.2000 της 143ης Συνοδικής Περιόδου. δ. Το γεγονός ότι από τις διατάξεις του παρόντος δεν προκαλείται δαπάνη εις βάρος του Κρατικού Προϋπολογισμού ή του προϋπολογισμού Ν.Π.Δ.Δ. 6. Την 358/2000 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρο μόνο Συγχωνεύονται οι Γυναικείες Κοινοβιακές Ιερές Μονές Παναγίας Λειβαδακίου Αχλαδιάς Κάτω Νευροκοπίου και Αναλήψεως Πρώτης Σερρών της Ιεράς Μητροπόλεως Ζιχνών και Νευροκοπίου σε μία και υπάγεται η πρώτη στη δεύτερη. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Προεδρικού Διατάγματος. Αθήνα, 25 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΕΤΡΟΣ Δ. ΕΥΘΥΜΙΟΥ Φ (6) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 251 Περί συστάσεως Ειδικού Αμίσθου Υποθηκοφυλακείου Κέας. Ο ΠΡΟΕΔΡΟΣ ΤΗΣ ΕΛΛΗΝΙΚΗ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) της παρ.3 του άρθρου 22 του Ν. 3680/57 (ΦΕΚ Α 56) «περί τροποποιήσεως των περί Συμβολαιογράφων και Υποθηκοφυλακείων διατάξεων κ.λ.π.» και β) του άρθρου 29Α του Ν. 1558/85 (ΦΕΚ Α 137), όπως προστέθηκε με το άρθρο 27 του Ν. 2081/1992 (ΦΕΚ Α 154) και τροποποιήθηκε με το άρθρο 1 παρ. 2α του Ν. 2469/1997 (ΦΕΚ Α 38). 2. Την αρ. 5/2000 γνωμοδότηση της Ολομέλειας του Συμβουλίου Πρωτοδικών Αθηνών. 3. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του Κρατικού Προϋπολογισμού. 4. Την 338/2000 γνωμοδότηση του Συμβουλίου της Επικρατείας. Με πρόταση του Υπουργού Δικαιοσύνης, αποφασίζουμε: Άρθρο Μόνο Συνιστάται ειδικό άμισθο Υποθηκοφυλακείο Κέας, στην περιφέρεια του Ειρηνοδικείου Λαυρίου, με έδρα τον συνοικισμό Ιουλίδα της τέως κοινότητος Ιουλίδος και περιφέρεια ταυτιζομένη με την περιφέρεια του Δήμου Κέας. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος. Αθήνα, 22 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΔΙΚΑΙΟΣΥΝΗΣ ΜΙΧΑΗΛ ΣΤΑΘΟΠΟΥΛΟΣ Φ (7) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 252 Απόσπαση της Κοινότητας Μακρυράχης από το Υποθηκοφυλακείο Σοφάδων και υπαγωγής της στο Υποθηκοφυλακείο Δομοκού. Ο ΠΡΟΕΔΡΟΣ ΤΗΣ ΕΛΛΗΝΙΚΗ ΔΗΜΟΚΡΑΤΙΑΣ Έχοντας υπόψη: 1) τις διατάξεις: α) της παρ. 9 του άρθρου 20 του Ν. 2145/93 (ΦΕΚ Α 88) με το οποίο προστέθηκε νέο εδάφιο στην παρ. 1 του άρθρου 22 του Ν. 3680/57 (ΦΕΚ Α 56) «περί τροποποιήσεως των περί Συμβολαιογράφων και Υποθηκοφυλακείων διατάξεων κ.λ.π.» β) της παρ. 1 του άρθρου 4 του Ν. 3805/57 και γ) του αρ. 27 του Ν. 2081/92 (ΦΕΚ Α 154) με το οποίο προστέθηκε νέο άρθρο 29 Α , στο Ν. 1558/85 (ΦΕΚ Α 137). 2. Τις με αριθμό 22/1999 και 3/2000 γνωμοδοτήσεις της Ολομέλειας του Δικαστηρίου Πρωτοδικών Λαμίας. 3. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του Κρατικού προϋπολογισμού. 4) Την 229/2000 γνωμοδότηση του Συμβουλίου της Επικρατείας. Με πρόταση του Υπουργού Δικαιοσύνης, αποφασίζουμε: Άρθρο μόνο Η Κοινότητα Μακρυράχης αποσπάται από το Υποθηκοφυλακείο Σοφάδων και υπάγεται στο Υποθηκοφυλακείο Δομοκού. Η ισχύς του παρόντος αρχίζει δύο μήνες μετά τη δημοσίευση στην Εφημερίδα της Κυβερνήσεως. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος. Αθήνα, 19 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΔΙΚΑΙΟΣΥΝΗΣ ΜΙΧΑΗΛ ΣΤΑΘΟΠΟΥΛΟΣ